Here is a page extracted from Wikipedia that may contain CSS, HTML, and a lot of unformatted text.

Title: Andorra Club de Fútbol
Content: Iste articlo ye sobre o club aragonés de Andorra. Ta l'equipe andorrano de Andorra la Viella se veiga Fútbol Club Andorra.

L'Andorra Club de Fútbol ye un club de fútbol aragonés, d'a villa d'Andorra en a Provincia de Teruel. Actualment chuga en a Rechional Preferent d'Aragón (Grupo III).

Historia
Establito en 1957, ye l'equipe de fútbol con mas exitos d'a provincia, ya que ha chugau 14 temporadas en a Segunda División B e 43 en Tercera División, estando 6 vegadas campión. D'antis mas tamién se deciba Club Endesa Andorra, y anteriorment Calvo Sotelo Andorra, ambas denominacions dadas por o suyo patrocinador, a empresa nacional de distribución electrica, propietaria y gestora d'a Central Termica d'Andorra.

Estadio 
O club chuga os suyos partius en o campo de fútbol Juan Antonio Endeiza, con capacidat ta 3000 espectadors.

Equipación
 Primera equipación: Camiseta blanca, pantalons blancos y calzas blancas.
 Segunda equipación: Camiseta negra, pantalons negros y calzas negras.
 Equipación 50 cabo d'anyo: Camiseta negra con una francha blanca, pantalons negros y calzas negras.

Chugadors 
Categoría prencipal: Futbolistas d'o Andorra CF

Chugadors celebres como los aragoneses Jesús Seba, Alberto Belsué o lo basco-aragonés Txiki -toz ellos chugadors d'a Selección de fútbol d'Aragón- o tamién l'exzaragocista Goran Drulić, qu'estió lo chugador o fichaje mes costoso d'o Real Zaragoza, chugaron en l'Andorra Club de Fútbol en diferents epocas.

Temporadas

 Temporadas en Segunda División B: 14.
 Temporadas en Tercera División: 43.

Récords 

Datos referidos unicament a la competición de liga regular de Segunda División B d'Espanya.
 Millor puesto en a liga: 4º (temporadas 1984/85 y 1987/88).
 Pior puesto en a liga: 20º (temporadas 1995/96 y 1997/98).
 Mas partius disputados: José Luis Artigas (242), Ángel Chamarro (213), José María Lipe (208).
 Mas menutos: José Luis Artigas (21.702), José Antonio Cólera (17.672), Ángel Chamarro (17.313).
 Mas goles: Juan Ángel Lafita (39), Jesús Baeta (28), José Vicente Lacambra (27).
 Mas goles nomás en una temporada: Alberto Morales (15, en a temporada 2011/12).
 Estranchero con mas partius disputados: Goran Drulić (13).
 Espulsado mas vegadas: Ángel Chamarro (9).
 Mayor goleada goleada consiguida:
 En casa: Andorra C. F. 5 - 0 Touring K. E. (1993/94).
 Difuera: Gimnàstic de Tarragona 0 - 4 Andorra C. F. (1985/86).
 Mayor goleada encaxada:
 En casa: Andorra C. F. 0 - 5 Deportivo Alavés (1993/94).
 Difuera: UDA Gramenet 9 - 1 Andorra C. F. (1995/96).

Títols

Títols nacionals
 Campión d'a Tercera División (7): 1963/64 (Grupo V), 1964/65 (Grupo V), 1986/87 (Grupo XVI), 1991/92 (Grupo XVI), 1994/95 (Grupo XVI), 1998/99 (Grupo XVI), 2010/11 (Grupo XVII).
Sozcampión d'a Tercera División (3): 1965/66 (Grupo V), 1980/81 (Grupo IV), 2012/13 (Grupo XVII).

Títols rechionals
 Campión d'a Rechional Preferent (1): 1974/75.
Sozcampión d'a Rechional Preferent (1): 1976/77.
Campión d'Aragón d'aficionaus (4): 67, 68, 69 y 70.

Vinclos externos 
Oficials
 Twitter de l'Andorra CF
 Facebook de l'Andorra CF
Altros
  Datos d'o club en a web d'a Federación Aragonesa de Fútbol

Andorra CF
Andorra (Teruel)